laion/Wikipedia-Exotic huggingface dataset:
המופע של פטריק

המופע של פטריק (באנגלית: The Patrick Star Show) היא סדרת הנפשה אמריקאית הומוריסטית, שנוצרה על ידי קלאודיה ספינל. הסדרה מהווה ספין אוף שני לסדרה המונפשת "בובספוג מכנסמרובע", שעלתה לראשונה לשידור בשנת 1999. בסדרת הספין אוף מככב פטריק סטאר, חברו הטוב של בובספוג מכנסמרובע מהסדרה המקורית. הסדרה עלתה לראשונה ב-9 ביולי 2021 בערוץ ניקלודיאון בארצות הברית. בישראל הסדרה משודרת בערוץ ניקלודיאון ב-10 באפריל 2022, בדיבוב בעברית, הסדרה מדברת על העבר של פטריק סטאר מהסדרה בובספוג ועל כך שהוא חיפש עבודה ויצר מופע בשם "המופע של פטריק" הסדרה גם מראה את חבריו מהסדרה בובספוג מכנס מרובע, זו סידרה לדמות המשנה מבובספוג מכנס מרובע שבשונה מבובספוג היא הדמות המרכזית. העונה הראשונה הסתיימה ב-25 ביולי 2023, ובישראל ב-26 בספטמבר 2023. העונה השנייה שודרה לראשונה ב-26 ביולי 2023 בארצות הברית והסתיימה ב-25 ביולי 2024 ובישראל בערוץ ניקלודיאון בדיבוב העברי ב-4 בפברואר 2024 והסתיימה ב-3 בספטמבר של אותה השנה. העונה השלישית שודרה לראשונה ב-29 ביולי 2024 בארצות הברית ובישראל בערוץ ניקלודיאון בדיבוב העברי ב-4 בספטמבר של אותה השנה. פטריק סטאר מנחה תוכנית אירוח משלו, עם עזרה ממשפחתו. פטריק סטאר (Patrick Star) - כוכב ים ורוד, חברו הטוב ביותר של בובספוג. ססיל סטאר (Cecil Star) - אביו של פטריק וטיפש כמו פטריק או יותר. באני סטאר (Bunny Star) - אימו של פטריק. את דמותה מדבבת קרי סאמר. סקווידינה סטאר (Squidina Star) - אחותו הקטנה המאומצת של פטריק. סבא פאט סטאר (GrandPat Star) - סבו של פטריק. את דמותו מדבבת דנה סניידר. בובספוג מכנסמרובע (SpongeBob SquarePants) - חברו הטוב ביותר של פטריק. עוזר לו במופע. הדיבוב העברי הופק על ידי עינבר שטגר עזרא. באוגוסט 2020, ניקלודיאון הכריזה שסדרת ספין אוף של "בובספוג מכנסמרובע" בכיכובו של פטריק סטאר נמצאת בתהליך פיתוח. הסדרה חודשה לעונה שנייה ב-2022 שתכיל 13 פרקים. הסדרה חודשה לעונה שלישית. במרץ 2021, הוכרז שניקלודיאון הזמינה 13 פרקים לסדרה, והיא תעלה לשידור בקיץ 2021. "המופע של פטריק", במסד הנתונים הקולנועיים IMDb (באנגלית) "המופע של פטריק", באתר Rotten Tomatoes (באנגלית) "המופע של פטריק", במסד הנתונים הקולנועיים KinoPoisk (ברוסית) המופע של פטריק, במיזם "אישים" לתיעוד היצירה הישראלית "'The Patrick Star Show' Will Debut This Summer". HYPEBEAST. 5 במרץ 2021. {{cite web}}: (עזרה) "Nickelodeon announce SpongeBob spinoff The Patrick Star Show". 10 באוגוסט 2020. {{cite web}}: (עזרה) Denise Petski (4 במרץ 2021). "SpongeBob SquarePants Spinoff The Patrick Star Show Gets Series Greenlight At Nickelodeon". Deadline Hollywood. נבדק ב-11 במרץ 2021. {{cite web}}: (עזרה) Schwartz, Ryan; Schwartz, Ryan (2021-03-04). "Patrick Star Show: Second SpongeBob Spinoff Ordered at Nickelodeon". TVLine (באנגלית אמריקאית). נבדק ב-2021-03-19.
יפן הוט 100

מצעד יפן הוט 100 (באנגלית: Japan Hot 100) הוא מצעד פזמונים יפני שבועי שמופק, בדומה לבילבורד הוט 100, על ידי מגזין הבילבורד. המצעד מתפרסם באופן רשמי באתר המגזין. השיר הראשון שניצב בראש המצעד הוא "Step and Go" של להקת "ארשי" בגיליון מספר 3, שיצא לאור במרץ 2008. להקת AKB48 נחשבת לאמן בעל המספר הרב ביותר של שירים שהגיעו לצמרת המצעד, עם 43 שירים. ביוני 2015, מגזין הבילבורד פרסם את המצעד היפני השבועי לאלבומים. אתר האינטרנט הרשמי של יפן הוט 100 (ביפנית) Billboard Japan Chartsビジネス開始のお知ら, אתר המצעד Billboard Japan Top Albums, אתר המצעד
קרי בלאקשיר

קרי בלאקשיר ג'וניור (באנגלית: Kerry Blackshear Jr.; נולד ב-28 בינואר 1997) הוא כדורסלן אמריקאי, המשחק בעמדת הפאוור פורוורד והסנטר בגלאטסראיי. אביו של בלאקשיר, קרי בלאקשיר האב, שיחק באוניברסיטת סטטסון, שם הגיע למקום השני בקלעי כל הזמנים של המכללה ונבחר לשחקן העונה בשנתו האחרונה. אימו, למיליה פורד בלאקשיר, שיחקה גם היא כדורסל וסיימה שלישית בריבאונדים בכל הזמנים של קבוצת הנשים של אוניברסיטת סטטסון. בלאקשיר הלך בעקבות הקריירה של אביו ברחבי אירופה שם שיחק בקבוצות עד שהגיע לתיכון במיינארד אוונס שבעיר הולדתו באורלנדו שבפלורידה. בלאקשיר דורג בארבעה כוכבים במחזור 2015 של התיכונים על פי יכולתו, ודורג על ידי 247Sports בתור הפאוור פורוורד ה-25 בטיבו במחזור זה וכשחקן ה-88 בטיבו מכל העמדות. בעונתו הראשונה במכללת וירג'יניה טק, בלאקשיר עלה מהספסל וקלע 6.2 נקודות בממוצע למשחק. בעקבות פציעה של בלאקשיר בכף הרגל, הוא נאלץ לפספס את כל העונה השנייה שלו במכללה. הוא חזר עונה לאחר מכן והעמיד ממוצעים של 12.5 נקודות ו-5.9 ריבאונדים למשחק. ב-30 בינואר 2019, לאחר שחברו לקבוצה, ג'סטין רובינסון, נפצע ברגלו, בלאקשיר חיפה על חסרונו וקלע 29 נקודות והוריד 9 ריבאונדים בניצחון על אוניברסיטת פיטסבורג. בעונתו השלישית, רשם בלאקשיר ממוצעים של 14.9 נקודות, 7.5 ריבאונדים ו-2.4 אסיסטים למשחק, כשהוא קולע ב-50.8 אחוזים מהשדה ו-33.3 אחוזים לשלוש. בעקבות יכולתו נבחר בלאקשיר לחמישייה הראשונה של העונה בליגה. בלאקשיר הוביל את וירג'יניה טק לטורניר אליפות המכללות, וקלע 18 נקודות, הוריד 16 ריבאונדים, מסר 5 אסיסטים וחסם פעמיים בהפסד לאוניברסיטת דיוק. בתום העונה הודיע בלאקשיר על התמודדותו לדראפט ה-NBA ‏2019, אך זמן קצר לאחר מכן הודיע כי הוא מסיר את התמודדותו וימשיך עונה נוספת במכללות. ב-26 ביוני 2019, הודיע בלאשקיר שיעבור לאוניברסיטת פלורידה. במשחקו הראשון במכללה, קלע בלאשיר 20 נקודות והוריד 10 ריבאונדים בניצחון מכללתו 59–74 על אוניברסיטת פלורידה הצפונית. ב-4 בינואר 2020, בלאקשיר קלע 24 נקודות והוריד 16 ריבאונדים בניצחון 98–104 על אוניברסיטת אלבמה לאחר שתי הארכות, במהלכה פלורידה חזרה מפיגור 21 נקודות, מה שהיה לקאמבק הגדול ביותר בתולדות המכללות. במהלך המשחק האחרון של העונה מול אוניברסיטת קנטקי, פרק בלאקשיר את כף ידו השמאלית. בעונתו האחרונה במכללות, הוא העמיד ממוצעים של 12.8 נקודות ו-7.5 ריבאונדים בממוצע למשחק, ונבחר לחמישייה השנייה של העונה. ב-9 באוגוסט 2020, לאחר שלא נבחר בדראפט ה-NBA, חתם בלאקשיר בהפועל גלבוע גליל מהליגה הישראלית.בשנת 2021 עבר לשחק בקבוצת גלאטסראיי בטורקיה. מדיה וקבצים בנושא קרי בלאקשיר בוויקישיתוף פרופיל, באתר Sports-Reference פרופיל, באתר eurobasket אור שקדי‏, גלבוע/גליל החתימה את קלי בלקשיר, מכבי חיפה את ארון ואלדז, באתר וואלה, 9 באוגוסט 2020
טנארונגה

טנארונגה או טנאניה, לפני כן נארונגה ובעבר האי מינטו (באנגלית: Tenarunga, Tenania, Narunga ו-Minto Island) הוא אטול נמוך, מיוער ולא מיושב בקבוצת אקטון בחלק הדרום-מזרחי של איי טואמוטו בפולינזיה הצרפתית. זהו חלק מאיי גמבייה מבחינת הממשל. טנארונגה ממוקם 15 קילומטרים צפונית-מערבית למאטוריוואבו, 6 קילומטרים מערבית לוואהנגה ו-1,375 קילומטרים דרום-מזרחית לטהיטי. יש לו שטח אדמה של 2.3 קמ"ר ושטח כולל (כולל הלגונה) של 5 קמ"ר. ישנם כמה בניינים ומזח הממוקמים בצד הצפון-מזרחי של האי, המצביע על מגורים קודמים או עונתיים. הלגונה של האטול אינה נגישה מהים. התצפית המתועדת הראשונה של אטול זה נעשתה במהלך המסע הספרדי של הנווט הפורטוגלי פדרו פרננדש דה קיירוש ב-5 בפברואר 1606 בשם Las Cuatro Coronadas ("ארבעת העטורים"), עם זאת, תצפיות אלה לא תועדו במלואן. ככזו, הגישה החד-משמעית הראשונה לאי נעשתה ב-14 במרץ 1828 על ידי החוקר יו קאמינג באונייתו ה-Discoverer שהנהיג סמואל גרימווד. הביקור הבא היה בשנת 1833 על ידי הנווט תומאס אבריל על ספינת הסוחר שלו Amphitrite ושוב בשנת 1837 על ידי לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934. האי הוא ביתם של מינים נדירים רבים, כולל הביצנית הפולינזית. מאטוריוואבו טנאררו וואהנגה קבוצת אקטון אי בודד Sailing Directions, Pub 126, "Pacific Islands" NIMA 2002; page-12 מדיה וקבצים בנושא טנארונגה בוויקישיתוף רשימת אטולים (בצרפתית) גוגל מפות שימור האי: פרויקט השיקום של ארכיפלג אקטאון וגמבייה "Population". Institut de la statistique de la Polynésie française. נבדק ב-23 בספטמבר 2014. {{cite web}}: (עזרה) "Relation: Tenarunga (1847368)". OpenStreetMap. נבדק ב-4 ביולי 2019. {{cite web}}: (עזרה) Quanchi, Max; Robson, John (2005). Historical Dictionary of the Discovery and Exploration of the Pacific Islands. Scarecrow. p. xxiii. ISBN 9780810865280. נבדק ב-4 ביולי 2019. {{cite book}}: (עזרה) Brand, Donald D. The Pacific Basin: A History of its Geographical Explorations The American Geographical Society, New York, 1967, p.136. Kelly, Celsus, O.F.M. La Austrialia del Espiritu Santo. Pacific Island: Eastern-Pacific - Geographical handbook series, James Wightman Davidson and Naval Intelligence Division, editions Naval Intelligence Division, 1945, p.224. Archaeology of Mangareva and neighboring atolls by Kenneth Pike Emory, editions Kraus, 1971, p.58-60. Dahl, prepared by the International Union for Conservation of Nature and Natural Resources, Commission on National Parks and Protected Areas ; in collaboration with the United Nations Environment Programme ; based on the work of Arthur Lyon (1986). Review of the protected areas system in Oceania (Sept. 1986. ed.). Gland, Switzerland: IUCN. ISBN 9782880325091.
חלל (אדריכלות)

חלל הוא המרחב שנמצא בין אלמנטים מבניים ואחרים, בין אם בתוך מבנה ובין אם מחוצה לו, והוא אחד מיסודות העיצוב באדריכלות. עיצובים אדריכליים נוצרים על ידי תיחום החלל ויצירה של חללי משנה. עיצוב החלל עצמו נעשה על ידי מבנים, צורות, גאומטריה, צבעים ותאורה. חלל בעיר העתיקה, ירושלים, 2006 חלל בעיר העתיקה, ירושלים, 2014 כיכר פטרוס הקדוש, רומא, 2007 חלל עירוני בברזיליה, 2015 הספינה הראשית של קתדרלת נוטרדאם, פריז, 2014 חלל הפנים בפנתאון, רומא, 2016 הקפיטול, וושינגטון די. סי., 2008 אנדרטת לינקולן, וושינגטון די. סי., 2016 דונלד טראמפ באנדרטת לינקולן, 2020 הכניסה הדרום מזרחית לתחנת הרכבת סנט פנקראס, לונדון, 2007 קומת הגלריה של הארקדה, תחנת הרכבת סנט פנקראס, 2007 לובי מלון הייאט רג'נסי, אטלנטה, 2013 מבט מהמעלית, מלון הייאט רג'נסי, אטלנטה, 2013 אדריכלית דנה גורדון, השפה האדריכלית של פיצו קדם – חלל ביניים, באתר Da-magazine.co.il, "כאשר אין מה שיעצור את המבט שלנו, המבט שלנו נישא רחוק מאוד. אבל הוא לא נתקל בכלום, הוא לא רואה כלום; הוא לא רואה אלא את מה שהוא פוגש", ‏מרץ 2019 חלל (אדריכלות), דף שער בספרייה הלאומית Mette, The Metaphysics of Time, Space and Architecture, Slowspace.org, ‏26 במאי 2017 (באנגלית) Mette, Designing the Experience of Space, Slowspace.org, ‏14 בנובמבר 2017 (באנגלית) Erdem Üngür, Space: The undefinable space of architecture (עמ' 12–1), Researchgate.net, "Volumetric Theories: space as an enclosure", ‏September 2011 (באנגלית) ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
Love Goes: Live at Abbey Road Studios

Love Goes: Live at Abbey Road Studios (בעברית: אהבה הולכת: הופעה חיה אולפני אבי רוד) הוא אלבום ההופעה השלישי של הזמר/ת האנגלי/ת סם סמית'. האלבום יצא לאור ב-19 במרץ 2021, על ידי חברת התקליטים קפיטול רקורדס. הוא מתבסס על אלבום האולפן השלישי של סמית', Love Goes. בשל מגפת הקורונה, Love Goes: Live at Abbey Road Studios כולל את ההופעה החיה היחידה שסמית' ביצע/ה בשנת 2020. ההופעה הוקלטה ביחד עם נגנים באולפני אבי רוד שבלונדון. אלבום ההופעה כולל גרסת כיסוי לשיר "Time After Time" של הזמרת סינדי לאופר. רצועה 1, "Young" נכללת במהדורה הפיזית בלבד ואינה נכללת במהדורה הדיגיטלית. Love Goes: Live at Abbey Road Studios, במסד הנתונים הקולנועיים IMDb (באנגלית) מידע על האלבום Love Goes: Live at Abbey Road Studios באתר MusicBrainz האלבום Love Goes: Live at Abbey Road Studios באתר Discogs האלבום Love Goes: Live at Abbey Road Studios באתר ספוטיפיי האלבום Love Goes: Live at Abbey Road Studios באתר אפל מיוזיק Love Goes: Live at Abbey Road Studios, genius (באנגלית) Release group “Love Goes” by Sam Smith - MusicBrainz, musicbrainz.org Sam Smith sets 'Live At Abbey Road Studios, themusicuniverse am Smith Announces Virtual Concert From Abbey Road Studios, billboard Music - Sam Smith Official Store (באנגלית), נבדק ב-2021-03-18 Sam Smith Discography (ביפנית), נבדק ב-2021-03-18
השרפה באדירנה (1905)

השרפה באדירנה (בטורקית: 1905 Edirne Yangını) הייתה שרפה שפרצה ב־2 בספטמבר 1905, נמשכה 16 שעות והחריבה את רובע קאלייצ'י (בטורקית: Kaleiçi) בו התרכזה הקהילה היהודית בעיר. השרפה החריבה את כל 13 בתי הכנסת של הקהילה, ישיבה, תלמודי תורה, מוסדות ציבור, חנויות ובתי מגורים רבים. ערכים מורחבים – הקהילה היהודית באדירנה תיעוד לקהילה יהודית מאורגנת קיים מהמאה ה-6 עת שלט בעיר הקיסר הביזנטי יוסטיניאנוס הראשון. לאחר גירוש ספרד הגיעו לשטחי האימפריה העות'מאנית עשרות אלפי יהודים מקהל המגורשים, וחלקם התיישבו באדירנה. תהליך שקיעתה של האימפריה העות'מאנית הוביל למלחמות אזוריות ואבדן שטחים באירופה. חלק מבני הקהילות היהודיות באימפריה העות'מאנית, אשר לאורך שנים נחשבו למיעוט תורם ונאמן לסולטאן, וזכו ליחס אוהד מהשלטונות יחסית לקהילות הנוצריות, העדיפו או אולצו לעזוב ביחד עם הצבא העות'מאני. כך לאחר המהפכה הסרבית ולאחר המלחמה העות'מאנית-רוסית (1877–1878). וכך, בראשית המאה ה-20 גדלה הקהילה היהודית בעיר לכדי 24,000 נפשות שנחלקו ל-13 קהלי מתפללים אשר רובם התגוררו ברובע קאלייצ'י. ברובע שכנו 13 בתי הכנסת המרכזיים של הקהילה: קהל גדול פורטוגל, קהל אראגון, קהל אלמאן (צאצאי מגורשי בוואריה - נוסח אשכנז), קהל איבורה, קהל קטלוניה, קהל גירוש, קהל פוליה, קהל איסתאנבול, קהל טולדו, קהל איטליה, קהל סיציליה, קהל בּוּדוֹן (בודה בהונגריה) וקהל מאיור. השרפה פרצה ברובע העתיק קאלייצ'י אשר התאפיין בריבוי מבני עץ, רחובות צרים וצפופים אשר הקשו מאוד על פעולות כיבוי האש וסמיכות המבנים סייעה לאש להתפשט. בנוסף, ביום השרפה נשבה רוח צפונית חזקה שתרמה להתפשטותה. 1,687 מבנים חרבו בשרפה ומהם 1,287 מבני מגורים, 13 בתי כנסת ובתוכם גווילי תנ"ך נדירים שהובאו על ידי מגורשי ספרד, 2 ספריות גדולות ובהן כתבים נדירים שהיו בבעלות משפחות הנכבדים גֶרוֹן ובכמוה"ר 4 מסגדים, 8 כנסיות, ועוד מאות חנויות וטברנות. לאחר השרפה הוקמו כ-30 בתי תפילה ארעיים בעיר, על פי רוב בחצרות בתיהן של משפחות אמידות. בעקבות החורבן שנפל על הקהילה היהודית, הוחלט להקים בית כנסת מרכזי במקום 13 בתי הכנסת שחרבו. הסולטאן עבדול חמיד השני הוציא פירמן מיוחד שאישר את בניית המבנה. ב-1907 החלה הבנייה וב-1909 נחנך בית הכנסת הגדול באדירנה. הוקמה יחידת כיבוי אש מקרב בני הקהילה היהודית. במקביל, החלה הגירה של משפחות רבות לבולגריה וליוון. בבולגריה התיישבו עשרות משפחות באזור שכונה רומליה המזרחית, בעיקר בפלובדיב. נזק רב נגרם גם לבתי וחנויות תושבים ממוצא יווני ונרשמה הגירה לאיי הנסיכים וליוון גופא. משפחת גרון הייתה משפחת רבנים נכבדת אשר נתנה חסות הלכתית לקהילות: קטלוניה, פוליה, מאיורקה, בודון, גירוש, איסתאנבול וטולדו. השם בכמוה"ר=בן כבוד, מורנו הרב, רבי. משפחת בכמוה"ר הייתה משפחת רבנים נכבדת, מצאצאי הרב מנחם יצחקי מחסידיו של שבתאי צבי. המשפחה נתנה חסות הלכתית לקהילות: איטליה, אראגון, פורטוגל, איבורה, סיציליה ואלמאן. הקהילה היהודית באדירנה, "סקירה היסטורית", באתר הספרייה היהודית המקוונת (באנגלית). שאול תובל, הקהילות היהודיות בטורקיה היום, באתר מכון בן צבי, 1977, עמודים 121-119. יוסף קונפורטי, להפוך לבולגרים - יהדות בולגריה בשנים 1878–1918, הוצאת מכון בן צבי, ירושלים, 2020, ISBN 9789652352125, עמוד 48. צנגיז בולוט, השרפה באדירנה, באתר edirnetarihi.com (באנגלית).
תומאס אבריל

תומאס אבריל (באנגלית: Thomas Ebrill, לעיתים מאוית גם Abrill) היה סוחר בריטי, שבין השנים 1826–1842 עבד עם הספינות Minerva, Star ו-Amphitrite באוקיינוס השקט וידוע בזכות גילויו של קבוצת אקטון. ראשית חייו של אבריל אינם ידועים. הוא התגורר בטהיטי בשנת 1820 יחד עם גיסו סמואל פינדר הנרי, איתו היה לו מטע קני סוכר. מסעות המסחר וההובלה הרבים שלו לקחו אותו לרחבי פולינזיה, אך גם לסידני באוסטרליה וולפראיסו בצ'ילה. בין השנים 1832–1839 ניהל חוות פנינים באיי גמבייה, אך בשנת 1833 גילה את קבוצת אקטון בזמן שהיה קפטן ה-Amphitrite. בשנת 1839 הוא נחלץ לעזרתו של הקפטן הצרפתי סיריל פייר תאודור לפלס שהיה תקוע על שונית טהיטי. ב-1 בנובמבר 1842 באי פיינס, קלדוניה החדשה, אבריל וצוותו נפלו קורבן להתקפה של המלנזיים, שם נבזזה ונשרפה ספינתו. O'Reilly, Patrick: Tahitiens: répertoire bio-bibliographique de la French Polynesia; supplément, Paris: Musée de l'Homme, 1966 (Publications de la Société des Océanistes; 17) Dunmore, John: Who's who in Pacific navigation, Carlton, Vic. Melbourne Univ. Press, 1992, pp. 95 Max Quanchi & John Robson (2005). Historical Dictionary of the Discovery and Exploration of the Pacific Islands. Toronto-Oxford: Lanham. p. 39. ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
קבוצת אקטון

קבוצת אקטון (בצרפתית: Groupe Actéon, באנגלית: Acteon Group) היא תת-קבוצה מבודדת ובלתי מיושבת, הנמצאת בדרום המזרח הרחוק של קבוצת אטול טואמוטו בפולינזיה הצרפתית. תת-קבוצה זו ממוקמת כ-1,400 קילומטרים דרום-מזרחית לטהיטי בקו רוחב: 21° 17' 60 S, קו אורך: 136° 29' W. קבוצת אקטון כוללת ארבעה אטולים בגודל קטן יחסית: מאטוריוואבו טנאררו טנארונגה וואהנגה באף אחד מהאיים באטולים אלה אין תושבים קבועים. האירופי המתועד הראשון שראה את קבוצת אקטון היה פדרו פרננדש דה קיירוש ב-5 בפברואר 1606. הוא תיאר את הקבוצה כ"ארבעה אטולים עטורי דקלי קוקוס". בכתבים השונים של חברים אחרים במשלחת ספרדית זו, המתארים את המסע, הוצגו האיים כ-"Las Cuatro Coronadas" (ארבעת העטורים), "Las Cuatro Hermanas" (ארבע האחיות),"Las Virgenes" (הבתולות) או "Las Anegadas" (האלה המוצפים). הגילוי המחודש של קבוצת אקטון מזוהה עם תומאס אבריל, קפטן ספינת המסחר הטהיטית Amphitrite, שגילה את האיים הללו בשנת 1833. עם זאת, הם נצפו ב-14 במרץ 1828 על ידי האספן וחובב הטבע הבריטי יוּ קאמינג (אנ') בספינתו Discoverer, שהושטה בידי קפטן סמואל גרימווד. שמם ניתן להם כעבור ארבע שנים, ב-1837, על ידי לורד אדוארד ראסל – מפקד ה-HMS Acteon – על שם ספינתו. בשנת 1983 אטולים אלה הוכו על ידי ציקלון. מבחינה אדמיניסטרטיבית ארבעת האטולים של קבוצת אקטון שייכים לקומונה גמבייה. מדיה וקבצים בנושא קבוצת אקטון בוויקישיתוף שימור האי: פרויקט השיקום של אקטון וגמבייה "Oceandots – Actéon". אורכב מ-המקור ב-2010-12-23. נבדק ב-2009-03-14. Brand, Donald D. The Pacific Basin: A History of its Geographical Explorations The American Geographical Society, New York, 1967, p.136. Kelly, Celsus, O.F.M. La Austrialia del Espiritu Santo. "– History". אורכב מ-המקור ב-2011-11-01. נבדק ב-2008-03-10.
מאטוריוואבו

מאטוריוואבו, או מאטורי-וואבו (באנגלית: Matureivavao או Maturei-vavao) הוא אטול לא מיושב בקבוצת אקטון בחלק הדרום-מזרחי של איי טואמוטו. זהו האטול הגדול ביותר בתוך קבוצת אקטון, וכמו אחרים בקבוצה זו, מבחינה אדמיניסטרטיבית, הוא חלק מהקומונה של איי גמבייה. מאטוריוואבו הוא באורך של כ-6.6 ק"מ בכיוון צפון צפון מערב-דרום דרום מזרח ובעל רוחב של כ-4.6 ק"מ. יש לו שטח אדמה של 2.5 קמ"ר ושטח לגונה של 18 קמ"ר. הוא ממוקם 16 ק"מ דרום-מזרחית לטנארונגה ו-1,390 ק"מ מטהיטי. האטול גבוה מספיק כדי להיראות מרחוק ניכר. הוא נראה כחוף חולי, המגובה בקו ירוק כהה. במזג אוויר גרוע, לפעמים הים נשטף מעל השונית. אין כניסה ללגונה. בחלק מהמפות מופיע אטול זה גם כ"מלבורן". התצפית המתועדת הראשונה של אטול זה נעשתה במהלך המסע הספרדי של הנווט הפורטוגלי פדרו פרננדש דה קיירוש ב-5 בפברואר 1606 בשם Las Cuatro Coronadas ("ארבעת העטורים"), עם זאת, תצפיות אלה לא תועדו במלואן. ככזו, הגישה החד-משמעית הראשונה לאי נעשתה ב-14 במרץ 1828 על ידי החוקר יו קאמינג באונייתו ה-Discoverer שהנהיג סמואל גרימווד. הביקור הבא היה בשנת 1833 על ידי הנווט תומאס אבריל על ספינת הסוחר שלו Amphitrite ושוב בשנת 1837 על ידי לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934. אחרי ההוריקן ב-1983, מאטוריוואבו נשתל מחדש לחלוטין באלפי עצי קוקוס. באטול שוכנים מגוון של ירבוזיים כולל הסוג Achyranthes aspera var. velutina. זהו גם אחד האטולים המעטים בהם מעולם לא היו חולדות. טנאררו טנארונגה וואהנגה קבוצת אקטון אי בודד Sailing Directions, Pub 126, "Pacific Islands" NIMA 2002; page-12 מדיה וקבצים בנושא מאטוריוואבו בוויקישיתוף רשימת אטולים (בצרפתית) "Population". Institut de la statistique de la Polynésie française. נבדק ב-9 באוקטובר 2014. {{cite web}}: (עזרה) Young, J.L. (1899). "Names of the Paumotu Islands, with the old names so far as they are known". Journal of the Polynesian Society. 8 (4): 264–268. נבדק ב-7 בינואר 2015. {{cite journal}}: (עזרה) Brand, Donald D. The Pacific Basin: A History of its Geographical Explorations The American Geographical Society, New York, 1967, p.136. Kelly, Celsus, O.F.M. La Austrialia del Espiritu Santo. Pacific Island: Eastern-Pacific - Geographical handbook series, James Wightman Davidson and Naval Intelligence Division, editions Naval Intelligence Division, 1945, p.224. Archaeology of Mangareva and neighboring atolls by Kenneth Pike Emory, editions Kraus, 1971, p.58-60. Dahl, prepared by the International Union for Conservation of Nature and Natural Resources, Commission on National Parks and Protected Areas ; in collaboration with the United Nations Environment Programme ; based on the work of Arthur Lyon (1986). Review of the protected areas system in Oceania (Sept. 1986. ed.). Gland, Switzerland: IUCN. ISBN 9782880325091. Florence, Jacques (2004). Flore de la Polynésie française (Reimpr. ed.). Paris: IRD Ed. [u.a.] ISBN 9782709915434.
פונגסאלי

פונגסאלי (באנגלית: Phongsali, בלאית: ຜົ້ງສາລີ) היא בירת מחוז פונגסאלי, לאוס . זוהי בירת המחוז הצפונית ביותר בלאוס, בזמן שאטופו בדרום היא הבירה הדרומית ביותר בלאוס. פונגסאלי נמצאת במרחק 574 קילומטרים מהבירה ויינטיאן. העיירה מונה כ־8,161 תושבים נכון למפקד 2015. פונגסאלי היא העיירה הגבוהה ביותר בלאוס, היא שוכנת בגובה של 1,430 מטר על מורדות הר פו פא (1,625 מטר). בפונגסאלי טמפרטורות קיץ סביב 25–30 מעלות צלזיוס, עם גשם תכוף. בחורף, מנובמבר עד מרץ, קריר ושטוף שמש, עם טמפרטורות היום בין 10–18 מעלות צלזיוס. במרכז העיירה בתים הבנויים בסגנון יונאן עם חזיתות עץ מעוטרות. מטע תה עתיק, בן 400 שנה נמצא במרחק של כ־18 קילומטרים מהעיירה, בכפר באן קומן. שדה התעופה המשרת את פונגסאלי נמצא בבון נואה, במרחק של כ־44 קילומטרים מהעיירה, בדרך ההרית ומתפתלת. משך הנסיעה כשעה. העיירה לא נהרסה במהלך מלחמת וייטנאם על ידי הפצצות של חיל האוויר האמריקאי בשונה מערים אחרות בצפון לאוס. על כן במרכז העיירה נשמרו בתים הבנויים בסגנון יונאן עם חזיתות עץ מעוטרות. במפקד באוכלוסין לשנת 2015 מנתה אוכלוסיית העיירה 8,161 תושבים במפקד האוכלוסין לשנה 2005 מנתה העיירה 5,555 תושבים. מרבית התושבים הם בני הקבוצה האתנית האני. השפה העיקרית היא לאית. מאידך נמצא, בסקרים שנסקרו בשנים 1999, 2001, וב־2008, שתושבי המחוז מדברים בכ־27 שפות וניבים, שרובם נובעים מהשפות הסינית והתאית. החקלאות היא עמוד התווך של תושבי פונגסאלי. פונגסאלי היא שער הסחר העיקרי בין לאוס לסין. דרך פונגסאלי עוברות סחורות שלאוס מייצאת כגון עצים ומייבאת סוגי מוצרים מוגמרים. בפונגסאלי ישנן גם כמה חברות ייצור סיניות וגם השקעות זרות אחרות. מטע תה בן 400 שנה נמצא במרחק של כ -18 קילומטרים מהעיירה, בכפר באן קומן. כמה מומחים לגידול תה טוענים שבמקום יש כמה מעצי התה העתיקים בעולם. מערכת השורשים הגדולה של העצים העתיקים האלה משתרעת עמוק באדמה העשירה במינרלים ומעניקה ל"תה הפונגסאלי " ארומה וטעם מובהקים. לפונגסאלי אקלים הר-סובטרופי (סיווג אקלים של קופן : Cwb). הטמפרטורה השנתית הממוצעת ביום היא 23.4 מעלות צלזיוס וכמות המשקעים השנתית הממוצעת עומדת על 1,691 מ"מ. Kingsadā, Thō̜ngphet, and Tadahiko Shintani. 1999 Basic Vocabularies of the Languages Spoken in Phongxaly, Lao P.D.R. Tokyo: Institute for the Study of Languages and Cultures of Asia and Africa (ILCAA). Shintani, Tadahiko, Ryuichi Kosaka, and Takashi Kato. 2001. Linguistic Survey of Phongxaly, Lao P.D.R. Tokyo: Institute for the Study of Languages and Cultures of Asia and Africa (ILCAA). Kato, Takashi. 2008. Linguistic Survey of Tibeto-Burman languages in Lao P.D.R. Tokyo: Institute for the Study of Languages and Cultures of Asia and Africa (ILCAA). מדיה וקבצים בנושא פונגסאלי בוויקישיתוף אתר האינטרנט הרשמי של פונגסאלי (באנגלית) בדרך לפונגסאלי כדי לחגוג בה את ראש השנה, סרטון באתר יוטיוב (אורך: 7:47) אוכלוסיית פונגסאלי בשנת 2015 על פי האתר של ארגון geonames פונגסאלי | אקספלורר, באתר www.xplorer.co.il (ב־) מרחקי נסיעה מפונגסאלי | אקספלורר, באתר www.xplorer.co.il (ב־) אייל נווה, הטראומה של מלחמת וייטנאם, הספרייה הווירטואלית של מטח, מתוך המאה האמריקאית, עורכת דלית רביד-המאירי (ישראל: משרד הביטחון, 2000). Wikiwix's cache, archive.wikiwix.com The identity of Hor Ethnic Group [Lao PDR - OD Mekong Datahub], data.opendevelopmentmekong.net (באנגלית) בסקרים שנסקרו בקינגסדה (1999), בשינטאני (2001) ובקאטו (2008). WebCite query result, www.webcitation.org באתר climate-data